வீதி மூலைகளில் வீணர்கள் வம்பு பேசினர். சமையற்கட்டுகளில் பெண்டுகள் சகலமும் தெரிந்தவர்கள்போலக் கேலி செய்தனர். வைதீகர்கள் வந்தது விபரீதம் எனக் கைகளைப் பிசைந்தனர். உற்றார் உறுமினர். ஆனால், கபோதிபுரக் காதலை, இனி யாராலும் தடுக்கமுடியாது. அவர்கள் இன்பபுரி சென்று இன்பத்துடன் வாழ்ந்து வரலாயினர். பகுப்பு:அண்ணாதுரையின் குறும்புதினங்கள் தொல்காப்பியம்- எழுத்ததிகாரம் இயல் 4. புணரியல் இளம்பூரணர் உரை நான்காவது "புணரியல்"  இயல் முன்னுரை இவ்வோத்து என்ன பெயர்த்தோவெனின், மொழிகள் (மேற்செய்கை யோத்துக்களுள்) புணர்தற்குரிய கருவியின் இயல்பு கூறினமையின் புணரியல் எனப்பட்டது. மேல் மொழிமரபிற் கூறியமொழிகள் புணருமாறு உணர்த்தினமையின் மொழிமரபினோடு இயைபுடைத்தாயிற்று.